বামনগাছির প্রতিবাদী ছাত্র সৌরভ চৌধুরী খুনের ঘটনায় ৮জনকে ফাঁসির সাজা শোনালো বারাসত আদালত। ১জনকে যাবজ্জীবন কারাদণ্ড দেওয়া হয়েছে। অপরাধীদের আশ্রয় দেওয়ার জন্য বাকি ৩জনের ৫ বছরের সশ্রম কারাদণ্ডের নির্দেশ দিয়েছে আদালত। গত সপ্তাহেই দোষী সাব্যস্ত হন অভিযুক্ত  ১২জন।
 ওয়েব ডেস্ক: বামনগাছির প্রতিবাদী ছাত্র সৌরভ চৌধুরী খুনের ঘটনায় ৮জনকে ফাঁসির সাজা শোনালো বারাসত আদালত। ১জনকে যাবজ্জীবন কারাদণ্ড দেওয়া হয়েছে। অপরাধীদের আশ্রয় দেওয়ার জন্য বাকি ৩জনের ৫ বছরের সশ্রম কারাদণ্ডের নির্দেশ দিয়েছে আদালত। গত সপ্তাহেই দোষী সাব্যস্ত হন অভিযুক্ত  ১২জন। অপরহরণ ও খুনে দোষী মূল অভিযুক্ত শ্যামল কর্মকার সহ নজন। তাঁদের বিরুদ্ধে আনা হয় ৩০২ ধারা। এলাকায় বেআইনি মদের কারবার, সাট্টার ঠেকের প্রতিবাদ করায় ২০১৪-র ৪ঠা জুলাই বাড়ির সামনে থেকে সৌরভকে তুলে নিয়ে যায় দুষ্কৃতীরা। পরদিন সকালে বারাসত ও দত্তপুকুরের মাঝে রেললাইনে মেলে তাঁর ক্ষতবিক্ষত দেহ। মূল অভিযুক্ত শ্যামল কর্মকারকে অস্ত্র আইনেও দোষী সাব্যস্ত করে আদালত। বাকি ৩ জনকে অপরাধীদের সাহায্য করার জন্য দোষী সাব্যস্ত করে আদালত। বেকসুর খালাস একজন।